इनें कदीम सरल ते बुनियादी हरकतें च बल्लें-बल्लें बाकायदगी औन लगी ते समां पाइयै इन्दे साथें ढोल-डमक्का बी बज्जन लग्गा। इस चाली नाच-कला ने लोक-कला दा रूप लेई लेया। इस सारे कम्मै च पता नेईं किन्नियां मुद्दतां लग्गियां होंगन। इत्थें मती नमोशी कन्ने गै सेई, पर इक गल्ल असें मन्ननी पौग, जे तरक्की दियां इन्नियां पैड़ियां चढ़ी लैने पर बी ओ आद-कदीमी, बे-थवी नच्च-त्रप्प, नमीं साज-सजौटे कन्ने, कुतै कुतै अज्ज बी नजर आई जन्दी ऐ।